open-index/open-wikipedia-markdown huggingface dataset:
Hásteinsvöllur

**Hásteinsvöllur** er aðalleikvangur Eyjanna og heimavöllur ÍBV. Sögur af vellinum ná aftur til ársins 1912, en á þeim tíma var hann varla meira en lítt ruddir móar. Völlurinn var endurbættur árið 1922 en þótti aldrei boðlegur sem keppnisvöllur í knattspyrnu né fyrir aðrar íþróttagreinar. 
Árið 1935 var gerður nýr leikvangur í Botni Friðarhafnar, var þar mjög slétt flöt og ákjósanleg aðstæða, en hann var einungis notaður í 7 eða 8 ára.
Merk tímamót urðu 1960 er Hásteinsvöllurinn var sléttaður og stækkaður í 100x66 metra og sáð í hann grasfræi. Hann var síðan tekinn í notkun að nýju árið 1963 og hefur verið aðalleikvangur Eyjanna síðan.
Árið 1973 var ákveðið að hlífa Hásteinsvellinum vegna vikurs í grassverðinum, var þá brugðið á það ráð að ryðja niður vikri úr vesturhlíðum Helgafells og búa til knattspyrnuvöllinn Helgafellsvöll í Helgafellsdal.
Fyrir leik ÍBV og Vals 1. júlí 2001 var 534 manna stúka vígð á vellinum.

## Upplýsingar
*Stærð 104m x 68m
*Met aðsókn 3. ágúst 2013 - 3.034  -  Pepsideild karla
*Meðalásókn tímabilið 2013: 981 (hæsta meðalásókn frá upphafi)

## Áhorf
Hásteinsvöllur er gríðarlega vel sóttur miðað við íbúafjölda svæðisins, meðaltal áhorfendafjöldans á tímabili hefur ávallt verið yfir 10% af heildarfjölda íbúa á svæðinu.
### Metfjöldi áhorfenda eftir tímabilum

*Blátt merkir ÍBV sigur en rautt merkir tap
*Grátt merkir leikur í 1. deild
*"^" Mesta ásókn umferðarinnar
*"*" Met aðsókn

### Meðalfjöldi áhorfenda og beinar útsendingar

Meðalfjöldi áhorfenda fyrir hvert tímabil á Hásteinsvelli hefur farið vaxandi undanfarin ár. 
Tölfræðin nær aðeins til leikja í deildarkeppni karla í knattspyrnu.

*"*" Met meðaltal
*"~" Getur breyst

#### Leikir karla í beinni

Gult er leikur í bikarkeppni

#### Leikir kvenna í beinni

## Tilvísanir og heimildir

*
Afar

**Afar** (afarska: Qafár) eru þjóðflokkur í Afríku, einkum Eþíópíu. Afar hafa sitt eigið tungumál og sérstaka menningu. Fjöldi Afa er um 1,2 milljónir. Fátækt er mikil og ólæsi útbreitt en einungis 1-3 prósent Afa eru læsir.
Apollo-geimferðaáætlunin

**Apollo-geimferðaáætlunin** var þriðja mannað geimferðaáætlun NASA og er þekktust fyrir að hafa komið mönnuðum geimförum á tunglið. Upphaf Apollo-áætlunarinnar var þann 25. maí 1961 þegar John F. Kennedy, þáverandi forseti Bandaríkjanna, setti það markmið að senda mann til tunglsins og koma honum heilum að höldnu aftur til jarðar.

## Neðanmálsgreinar

## Tenglar
* Stjörnufræðivefurinn: Apollo geimáætlunin
Orrustan við Naseby

**Orrustan við Naseby** nálægt Naseby í Northamptonshire á Englandi 14. júní 1645 var lykilorrusta í Ensku borgarastyrjöldinni. Hinn nýskipaði enski þingher, New Model Army, undir stjórn Thomas Fairfax með riddaralið undir stjórn Olivers Cromwell, gersigraði her konungssinna undir stjórn Karls 1. með riddaralið undir stjórn Róberts Rínarfursta. Vegna mistaka tókst þinghernum að ná báðum hliðum konungshersins og umkringja þannig fótgönguliðið sem var kjarninn í hernum. Konungur missti þarna meginher sinn, fallbyssur, vistir og jafnvel persónulegan farangur með bréfasafni sínu. Eftir ósigurinn við Naseby tókst honum aldrei að mynda nægilega stóran her til að standa gegn þinginu.
Minecraft

**Minecraft** er tölvuleikur eftir Markus Persson sem gengur út á að byggja mannvirki úr kubbum í þrívíðri veröld. Full útgáfa leiksins kom út 11. nóvember 2011. 

Árið 2009 kom leikurinn út í alfaútgáfu. Ári síðar var fyrirtækið Mojang stofnað í kringum leikinn. Árið 2013 hafði leikurinn selst í meira en 30 milljón eintökum.

Minecraft er sandkassaleikur eða opinn leikheimur þar sem það er ekkert sérstakt markmið sem spilari á að stefna að en þó er innbyggt í leikinn hvatakerfi. Sjálfgefið gildi er að leikurinn er spilaður í fyrstu persónu en spilarar geta breytt leikham í þriðju persónu. Spilarinn vinnur innan sérsmíðaðra þrívíddarheima sem eru skapaðir úr miklum fjölda af mynstruðum kubbum.

Kjarni leiksins gengur út á að brjóta og staðsetja blokkir. Leikjaheimurinn er byggður úr grófum 3D hlutum, aðallega kubbum sem eru sett í saman á grind með mynstrum og tákna mismunandi efni svo sem mold, steina, járn, demanta, vatn og trjáboli. Spilarar geta hreyft sig frjálst um leikheiminn en kubbablokkir er hins vegar aðeins hægt að staðsetja á ákveðnum stöðum miðað við grindina. Spilarar geta safnan þessum efnisblokkum og fært þær á aðra staði og þannig búið til mismunandi hluti. Kubbarnir hafa ákveðna eiginleika eftir mynstri, moldarkubbar er hægt að nota til að rækta ýmsar plöntur sem gefa afurðir en spilarar geta safnað afurðum og notað til að smíða verkfæri og vopn. Verkfærin eru misgóð, þau verstu úr viði en bestu úr demöntum. 

Minecraft hefur verið notað sem verkfæri í námi það sem nemendur byggja eigin þrívíddarheima. 

Microsoft keypti leikinn af Mojang og er búið að þróa útgáfur af honum fyrir flest öll tölvukerfi, jafnt leikjatölvur, borð- og spjaldtölvur.

C418 gerði tónlistina fyrir leikinn.

## Tilvísanir
Ást og slagsmál í Minnesota

***Ást og slagsmál í Minnesota*** (enska: *Feeling Minnesota*) er bandarísk kvikmynd frá árinu 1996 með Keanu Reeves, Vincent D'Onfrio, Cameron Diaz, Tuesday Weld og Courtney Love í aðalhlutverkum. Steven Baigleman skrifaði bæði handritið og leikstýrði myndinni sem kom út í kvikmyndahús í Bandaríkjunum 13. september 1996. 

## Leikendur
* Keanu Reeves sem Jjaks Clayton
* Vincent D'Onofrio sem Sam Clayton
* Cameron Diaz sem Freddie Clayton
* Delroy Lindo sem Red
* Dan Aykroyd sem Ben Costikyan
* Courtney Love sem Rhonda
* Tuesday Weld sem Nora Clayton
* Aaron Michael Metchik sem hinn ungi Sam Clayton

## Tengill
*
Höfuð upp úr vatni

***Höfuð upp úr vatni*** (enska: *Head Above Water*) er bandarísk spennumynd frá árinu 1996 sem Jim Wilson leikstýrði. Cameron Diaz fer með aðalhlutverkið í myndinni sem hin unga og fjöruga Nathalie og Harvey Keitel og Billy Zane fara einnig með hlutverk í myndinni. Myndin er endurgerð af norsku myndinni *[[Hodet over vannet]]* eftir Nils Gaup frá 1993.  
## Tenglar
*
Svartnætti

***Svartnætti*** (enska: *Keys to Tulsa*) er bandarísk kvikmynd frá árinu 1997 sem Leslie Greif leikstýrði og er byggð á samnefndri bók eftir Bryan Fair Berkey. Eric Stolts og James Spader fara með aðalhlutverkin. 

## Leikendur

## Tenglar
*
Sundfélag ÍBV

**Sundfélag ÍBV** er hluti af héraðssambandi ÍBV. Sundið er ein af tveimur elstu íþróttagreinum Vestmannaeyja.  

Heimildir um sund og knattspyrnukennslu Björgúlfs Ólafssonar læknis ná aftur til ársins 1903.Sundfélag ÍBV var stofnað árið 1977.  

Formaður félagsins er Drífa Þöll Arnardóttir

## Þjálfari
Yfirþjálfari Sundfélags ÍBV er Svanhildur Eiríksdóttir.

## Sundmaður ársins
*1998 Jóhann Jóhannsson
*1999 Daði Guðjónsson
*2000 Rannveig Rós Ólafsdóttir
*2001 Jóhann Jóhannsson
*2002 Rakel Alexandersdóttir
*2003 Eva Ösp Örnólsdóttir
*2004 Elva Ingadóttir
*2005 Elva Ingadóttir
*2006 Aron Hugi Helgason
*2007 Róbert Emil Aronsson
*2008 Róbert Emil Aronsson
*2009 Róbert Emil Aronsson
*2010 Kristjana Dögg Baldursdóttir
*2011 Kristjana Dögg Baldursdóttir
*2012 Svanhildur Eiríksdóttir
*2013 Hinrik Ingi Ásgrímsson
*2014 Hinrik Ingi Ásgrímsson
*2015 Hinrik Ingi Ásgrímsson
*2016 ekki veitt 
*2017 ekki veitt
*2018 Súsanna Sif Sigfúsdóttir
*2019 Eva Sigurðardóttir
*2020 Eva Sigurðardóttir
*2021 Eva Sigurðardóttir
*2022 Arna Gunnlaugsdóttir
*2023 Arna Gunnlaugsdóttir

## Tenglar
*Sundfélag ÍBV - Facebook
Algjör skepnuskapur

***Algjör skepnuskapur*** (enska: *Very Bad Things*) er bandarísk glæpamynd frá árinu 1999 sem Peter Berg leikstýrði og skrifaði. Jon Favreau, Cameron Diaz, Christian Slater, Jeremy Piven, Daniel Stern og Leland Orser fara með aðalhlutverkin í myndinni.
Sabrina Lloyd

**Sabrina Lloyd**  (fædd, 20. nóvember 1970) er bandarísk leikkona sem er þekktust fyrir hlutverk sín í *[[Sliders]]*, *[[Sports Night]]* og *[[Numb3rs]]*.

## Einkalíf
Lloyd er fædd í Fairfax í Virginíu en er alin upp í Eustis á Flórída. Hún byrjaði að leika tólf ára í uppfærslunni af *Annie* sem Pepper og kom hún síðan fram í hverfisleikhúsum á borð við: Baystreet Players í Eustis og Ice House Theater í Mt. Dora. Þegar Lloyd var fimmtán ára þá fór hún sem skiptinemi til Brisbane í Ástralíu þar sem hún bjó í ár. Þar fékk hún leiklistarþjálfun við Brisbane Royal Theatre Company. Lloyd fluttist til New York þegar hún var átján ára til að koma sér áfram sem leikkona.  

## Ferill
Fyrsta hlutverk Lloyd var í sjónvarpsþættinu Superboy árið 1988. Síðan þá hefur komið fram sem gestaleikari í þáttum á borð við: Law and Order og Ed. Árið 1995 þá var Lloyd boðið hlutverk í Sliders sem Wade Welles sem hún lék til ársins 1999. Síðan árið 1998 þá var henni boðið hlutverk í Sports Night sem Natalie Hurley sem hún lék til ársins 2000. Lloyd lék FBI atferlisfræðinginn Terry Lake í fyrstu þáttaröðinni af Numb3rs.  Hefur Lloyd komið fram í kvikmyndum á borð við: That Night, On Edge, Something for Henry, The Girl from Monday og Universal Signs.

## Kvikmyndir og sjónvarp

## Verðlaun og tilnefningar
;Screen Actors Guild Awards
* 2000: Tilnefning fyrir besta leikhóp í grínseríu fyrir Sports Night

## Tilvísanir

## Heimildir
* 
* 

## Tenglar
*
Dired

**Dired** (enska: *[[Mappa (tölvufræði)|*'dir**ectory]] **ed*'itor*, gamalt orð yfir ‚skráastjóra‘) er öflugur skráastjóri fyrir Emacs-ritilinn.

## Tenglar
* Dired á GNU.org
Listi yfir þætti Supernatural: Sjötta þáttaröð: 2010-2011

Sjötta þáttaröðin af ***[[Supernatural]]*** var frumsýnd 24.september 2010 og sýndir voru 22 þættir. 

## Aðalleikarar
*Jared Padalecki sem Sam Winchester
*Jensen Ackles sem Dean Winchester
*Misha Collins sem Castiel (12 þættir)

## Gestaleikarar

*Jim Beaver sem Bobby Singer (12 þættir)
*Mark Sheppard sem Crowley (8 þættir)
*Mitch Pileggi sem Samuel Campbell (7 þættir)
*Cindy Sampson sem Lisa Braeden (7 þættir)
*Sebastian Roché sem Balthazar (6 þættir)
*Nicholas Elia sem Ben Braeden (5 þættir)
*Jessica Heafey sem Gwen Campbell (4 þættir)
*Corin Nemec sem Christian Campbell (4 þættir)
*Demore Barnes sem Raphael (2 þættir)

*David Paetkau sem Mark Campbell (2 þættir)
*Steven Williams sem Rufus Turner (2 þættir)
*Fredric Lehne sem Azazel (1 þáttur)
*Samantha Ferris sem Ellen Harvelle (1 þáttur)
*Julian Richings sem Dauðinn (1 þáttur)
*Rachel Miner sem Meg Masters (1 þáttur)
*Kim Rhodes sem Jody Mills (1 þáttur)
*Samantha Smith sem Eve (1 þáttur)
*Lindsey McKeon sem Tessa (1 þáttur)

## Þættir

## Heimild
* 
*
*http://www.cwtv.com/shows/supernatural  Heimasíða Supernatural á CW sjónvarpsstöðinni
*http://www.supernaturalwiki.com/index.php?title=Category:Season_6    Sjötta þáttaröðin á Supernatural Wikisíðunni

## Neðanmálsgreinar
Ásókn minninga

***Ásókn minninga*** (enska: *The Invisible Circus*) er bandarísk kvikmynd frá árinu 2001 sem Adam Brooks leikstýrði og skrifaði. Myndin er byggð á samnefndri metsölubók eftir Jennifer Egan og fara Cameron Diaz, Jordana Brewster, Christopher Eccleston og Blythe Danner með aðalhlutverkin. Myndin var frumsýnd á kvikmyndahátíð árið 1999 en kom ekki út í kvikmyndahús fyrr en tveimur árum seinna.
Saturday Night Live

***Saturday Night Live*** (betur þekkt sem ***SNL***) er bandarískur grínþáttur sem sýndur er í beinni útsendingu í Bandaríkjunum á laugardögum. Þátturinn hóf göngu sína þann 11. október 1975 og hefur verið gríðarlega vinsæll síðan. 

Skopatriðin í þættinum eru oft paródía af bandarískri pólitík. Í hverri viku er utanaðkomandi kynnir ráðinn til þess að vera með einræðu og leika í skopatriðum ásamt venjulegu leikurunum. Einnig er tónlistarmaður oft fenginn til þess að flytja lag í þættinum. 

Þau 47 ár sem þættirnir hafa verið sýndir hafa þeir fengið mörg verðlaun þar á meðal 21 Emmy-verðlaun, Peabody-verðlaun og þrjú Writer's Guild of America-verðlaun. TV Guide nefndi þáttinn tíunda besta sjónvarpsþátt allra tíma.
Trippin'

***Trippin***' er umhverfisþáttur frá árinu 2005 sem sýndur var á MTV-sjónvarpsstöðinni í Bandaríkjunum og var stjórnaður og framleiddur af Cameron Diaz. 

Fleiri frægir aðilar eins og Drew Barrymore, Jessica Alba, Eva Mendes og Justin Timberlake komu einnig fram í þættinum þar sem stjörnur heimsækja marga umhverfisvæna staði í heiminum, sérstaklega afskipta staði.
Sesame Street

***Sesame Street*** er bandarískur barnaþáttur sem Joan Ganz Cooney og Lloyd Morrisett sköpuðu. Þátturinn er þekktur fyrir fræðsluefni og sköpunargáfu sem er miðlað áfram í gegnum brúður Jim Henson´s, hreyfimyndir, stuttmyndir, fyndni og menningarlegar vísanir. Þættirnir hófu göngu sína þann 10. nóvember 1969 og hafa notið gríðarlegra vinsælda síðan.

## Saga
Hugmyndin að *Sesame Street* varð til 1966 í umræðum á milli sjónvarps framleiðandans Joan Ganz Cooney og varaforseta Carnegie Foundation, Lloyd Morrisett. Markmið þeirra var að búa til barnaþátt sem myndi ,,ná vanabindandi gæðum sjónvarps og gera eitthvað gott við þau", eins og að hjálpa börnum við undirbúning fyrir skólann. Eftir tveggja ára rannsóknarvinnu fékk hin nýstofnaða Children's Television Workshop (CTW) styrk að andvirði 8 milljón bandarískra dala (50 milljónir dala að núvirði) frá Carnegie Foundation, Ford Foundation og ríkistjórn bandaríkjanna, til þess að búa til og framleiða nýjan barnaþátt. Þátturinn var frumsýndur 10. nóvember 1969. Á fertugsafmæli þáttarins, 2009, hafði Sesame street verið sjónvarpað í 120 löndum og 20 útgáfur af þættinum höfðu verið búnar til, víðsvegar um heiminn.

Velgengni þáttarins hélt áfram á níunda áratugnum. 1981 þegar ríkistjórnin dró til baka styrk sinn, markaðsetti CTW þáttinn með útgáfu tímarita, höfundarlaunum af bókum, vöruleyfi og innkomu vegna útsendinga erlendis. Námskrá Sesame Street hefur aukist til að innihalda tilfinningaleg efni eins og sambönd, siðfræði og tilfinningar. Margir söguþræðir þáttana voru teknir frá reynslu starfsfólksins, einkum dauða Will Lee 1982 - sem lék Mr. Hooper—og gifting Luis og Maria 1988.

Á síðustu árum hefur Sesame street staðið frammi fyrir félagslegum og efnahagslegum áskorunum, þar á meðal breytingum hvernig börn horfa á sjónvarpsefni, samkeppni frá öðrum þáttum, þróun kapalsjónvarpsins og minnkandi áhorf.  Eftir aldarmótin 2000, voru skipulagsbreytingar gerðar á Sesame Street. Til dæmis, frá 2002 varð þátturinn meira í frásagnarformi og innihélt áframhaldandi söguþræði. Eftir þrítugsafmæli þáttarins 1999 og vegna vinsælda Elmo í prúðuleikurunum, innihélt þátturinn einnig vinsælt myndbrot sem var þekkt sem "Veröld Elmo".  Eftir fertugsafmæli þáttarins, fékk þátturinn heiðursverðlaun Emmy.

## Tilvísanir


## Heimildir
* 
* Borgenicht, David (1998). *Sesame Street Unpaved*. New York: Hyperion Publishing. ISBN 0-7868-6460-5
* Davis, Michael (2008). ''Street Gang: The Complete History of Sesame Street''. New York: Viking Penguin. ISBN 978-0-670-01996-0
* Finch, Christopher (1993). *Jim Henson: The Works: the Art, the Magic, the Imagination*. New York: Random House. ISBN 0-679-41203-4
* O'Dell, Cary (1997). *Women Pioneers in Television: Biographies of Fifteen Industry Leaders.* Jefferson, North Carolina: McFarland & Company. ISBN 0-7864-0167-2.
Fear and Loathing in Las Vegas

***Fear and Loathing in Las Vegas*** er bandarísk kvikmynd frá árinu 1998 sem Terry Gilliam leikstýrði. Johnny Depp og Benicio del Toro fara með aðalhlutverkin í myndinni sem er byggð á samnefndri bók eftir Hunter S. Thompson frá árinu 1971.
Dragóni

**Dragónar** voru upphaflega fótgönguliðar sem fengið höfðu þjálfun í reiðmennsku og notuðust við hesta til að ferðast milli orrusta en börðust annars á fæti. Dragónar voru algengir í herjum Evrópu frá 17. öld til 19. aldar. Á 18. öld breyttust dragónar í léttvopnað riddaralið. Í dag koma dragónar aðallega fyrir sem heiðursvörður.
Sunnudagsleikurinn

***Sunnudagsleikurinn*** (enska: *Any Given Sunday*) er bandarísk kvikmynd frá árinu 1999 sem Oliver Stone leikstýrði og fjallar um skáldskapað lið sem keppir í amerískum fótbolta. Samleikshópur fer með aðalhlutverkin í myndinni og eru þar á meðal Al Pacino, Cameron Diaz, Dennis Quaid, Jamie Foxx, James Wood, LL Cool J, Matthew Modine, Charlton Heston, Aaron Eckhart og Elizabeth Berkley ásamt öðrum. Margir frægir fagmenn í íþróttinni komu fram í cameo hlutverkum í myndinni þar á meðal Dick Butkus, Warren Moon, Johnny Unitas, Ricky Watters og Emmett Smith.
Seguljárnsteinn

**Seguljárnsteinn** er frumsteind sem finnst í basísku bergi. Seguljárnsteinn er svartur að lit og næstalgengasta frumsteindin á eftir sílíkati. Annað nafn yfir Seguljárnstein er Magnetít.

## Neðanmálsgreinar
Ortóklas

**Ortóklas** er kalífeldspat frumsteind sem finnst í súru bergi.

## Lýsing
Oftast nær gráhvítt eða ljósrautt í graníti en glært í líparíti. 

* Efnasamsetning: KAlSi3O8
* Kristalgerð: Mónóklín, tríklín
* Harka: 6-6½
* Eðlisþyngd: 2,61-2,76
* Kleyfni: Góð

## Útbreiðsla
Stórir kristallar finnast í göngum umhverfis graníthleifa þar sem kristöllun hefur átt sér stað í kvikugufum eða kvikuvessum sem granítkvikan gaf frá sér þegar hún var að kólna.

## Notkun
*Ortóklas* hefur verið unnið með úr námum og notað í glergerð, postulín og leirkeragerð. 

## Heimildir
* Kristján Sæmundsson og Einar Gunnlaugsson (1999) *Íslenska steinabókin*. ISBN 9979-3-1856-2
* Þorleifur Einarsson (1994) *Myndun og mótun lands: Jarðfræði*. ISBN 9979-3-0263-1
Jakob 2. Englandskonungur

**Jakob 2. Englandskonungur** (14. október 1633 – 16. september 1701) var konungur Englands, Írlands og Skotlands frá 6. febrúar 1685 þar til hann hrökklaðist frá völdum í Dýrlegu byltingunni 23. desember 1688. Hann var síðasti kaþólski konungur Englands. Hann tók við völdum eftir lát bróður síns, Karls 2., með stuðningi íhaldsmanna þrátt fyrir almenna andstöðu við kaþólikka í landinu. Uppreisn Monmouths sem óskilgetinn sonur Karls 2. leiddi gegn honum var barin niður. Hann ofsótti róttæka mótmælendur, einkum sáttmálamenn í Skotlandi, en reyndi jafnframt að aflétta takmörkunum á kaþólskri trú og banni við því að kaþólikkar gegndu opinberum stöðum. Hann reyndi jafnframt að styrkja stöðu sína með því að stækka fastaherinn og skipa kaþólska stuðningsmenn sína í lykilstöður innan hans. Þessi stefna hans varð til þess að margir íhaldssamir stuðningsmenn hans innan ensku biskupakirkjunnar snerust gegn honum. Þegar tengdasonur hans, Vilhjálmur Óraníufursti, ákvað að gera innrás og ræna völdum í Englandi (meðal annars til að koma í veg fyrir bandalag Englands og Frakklands gegn Hollandi) snerust enn fleiri gegn honum. Jakob reyndi ekki að beita her sínum gegn innrásarhernum og flúði til Frakklands þar sem hann fékk hæli við hirð Loðvíks 14.. Árið eftir reyndi hann að gera innrás á Írlandi sem mistókst. Stuðningsmenn hans sem eftir voru voru kallaðir jakobítar. Sonur hans, James Francis Edward Stuart, og sonarsonur, Charles Edward Stuart, leiddu tvær uppreisnir jakobíta 1715 og 1745 frá Skotlandi sem báðar mistókust.
Nieuwe Kerk (Delft)

**Nieuwe Kerk** (Nýja kirkja) er kirkja í borginni Delft í Hollandi. Hún er næsthæsta kirkja Hollands uppá 109 metra. Í grafhvelfingunni er helsti greftrunarstaður konungsættarinnar í Hollandi.

## Saga

Nieuwe Kerk var stofnuð 1351 og reist úr viði. Hún var helguð Maríu mey og heilagri Úrsúlu. Kirkja þessi var seinni kirkja miðborgarinnar. Fyrir var Oude Kerk (Gamla kirkja) og hlaut nýja kirkjan því heitið Nieuwe Kerk (Nýja kirkja). 1396 var byrjað að reisa þverskip fyrir framan viðarkirkjuna. Jafnskjótt og það var fullreist var viðarkirkjan rifin og fjarlægð. Kirkjusmíðinni var haldið áfram með langskipi og kór, en verkinu lauk 1496 með turninum mikla og hafði kirkjan þá verið í byggingu í nákvæmlega 100 ár. Turninn var lægri þá en hann er nú. 3. maí 1536 sló eldingu niður í turninum og olli því að kirkjan brann. Eldurinn læsti sig í nærliggjandi byggingar og fyrr en varði var hann óviðráðanlegur. Þann dag brunnu 2.300 hús, tveir þriðju allra húsa í borginni, og olli gífurlegri eyðileggingu. Eftir lagfæringar næstu árin skullu siðaskiptin á. 1566 ruddist múgur siðaskiptamanna inn í kirkjuna og eyðilagði kaþólskar helgimyndir og listaverk. 1572 voru kaþólikkar endanlega reknir úr kirkjunni, sem við það varð eign reformeruðu kirkjunnar. Tólf árum síðar var Vilhjálmur af Óraníu, leiðtogi uppreisnarinnar gegn Spánverjum, myrtur á heimili sínu í Delft. Hann var lagður í steinkistu í Nieuwe Kerk. Gríðarmikið grafhýsi var reist inni í kirkjunni og var kistu hans komið þar fyrir. Eftir það hlutu 45 aðrir meðlimir Óraníuættarinnar hinsta hvíldarstað í kirkjunni. Kirkjan skemmdist enn töluvert þegar púðursprengingin mikla átti sér stað 1654. Við höggbylgjuna brotnuðu allir gluggar hennar, sem flestir voru listaverk. Nýju gluggarnir voru einfaldir og einlita. 1872 laust enn niður eldingu í turninum og brann hann niður. Þegar hann var endurreistur hlaut hann núverandi hæð, 109 metrar. Þar með er kirkjan næsthæsta kirkja Hollands. Aðeins dómkirkjan í Utrecht er hærri (112 metrar). Turninn er með 36 bjöllur og voru flestar gerðar 1660. Núverandi litagluggar voru settir í kirkjuna 1927-36.

## Grafir
Vilhjálmur af Óraníu var fyrsti einstaklingur sem lagður var til hinstu hvílu í kirkjunni. Hann var myrtur 1584 og lagður í steinkistu í kirkjunni 3. ágúst. Síðan þá hafa á fimmta tug ættmenna hans, þ.e. hollenska konungsættin, verið lagðir í grafhvelfingu kirkjunnar. Nöfn sem eru feitletruð eru þjóðhöfðingjar (landstjórar, konungar, drottningar). Það athugist að ekki hvíla allir þjóðhöfðingjar Hollands í kirkjunni.

## Heimildir
* 
*
Keanu Reeves

**Keanu Charles Reeves** (fæddur 2. september 1964) er kanadískur leikari. Hann er best þekktur fyrir leik sinn í myndunum *[[Bill & Ted's Excellent Adventure]]*, *[[Speed]]*, *[[Point Break]]* og *[[Fylkið|Fylkinu]]*. Hann hefur einnig leikið í leikhúsi þar á meðal í Hamlet. Þann 31. janúar 2005 hlaut Reeves stjörnuna sína á Walk of Fame í Hollywood og árið 2006 var hann nefndur einn af „Uppáhalds leikurum Bandaríkjanna“.
Danny Boyle

**Daniel „Danny“ Boyle** (f. 20. október 1956) er enskur kvikmyndaleikstjóri og framleiðandi. Hann er best þekktur fyrir að hafa leikstýrt myndum á borð við *[[Slumdog Millionaire]]*, *[[127 klukkustundir]]*, *[[Trainspotting]]* og *[[A Life Less Ordinary]]*. Fyrir *Slumdog Millionaire* hlaut Boyle mörg verðlaun þar á meðal Óskarsverðlaunin fyrir besta leikstjóra. Boyle var listrænn leikstjóri Ólympíuleikanna 2012. 

## Kvikmyndaskrá

### Kvikmyndir
Will.i.am

**William Adams** (f. 15. mars 1975) betur þekktur undir sviðsnafninu **will.i.am** er meðilmur í hljómsveitinni the The Black Eyed Peas. Árið 2011 talsetti hann fuglinn Pedro í teiknimyndinni Rio.
Psych

**Psych** er bandarískur gamanþáttur sem var frumsýndur á USA Network 7. júlí 2006. Þátturinn er sýndur á íslensku sjónvarpstöðinni SjáEinum. Þátturinn er skrifaður af Steve Franks.

Þátturinn snýst um tvo vini, Shawn Spencer sem leikinn ef af James Roday og Burton „Gus“ Guster sem leikinn er af Dulé Hill. Þeir vinna með lögreglunni í Santa Barbara sem ráðgjafar. Shawn hefur þjálfað með sér einkar gott sjónminni og athygli fyrir smáatriðum. Með þessari færni hefur hann talið fólki trú um að hann búi yfir skyggnigáfu.
Guffi

**Guffi** er teiknimyndapersóna sem Walt Disney skapaði og er einn af bestu vinum Mikka Músar og Andrésar Andar. Hann er hávaxinn hundur sem er oftast í rúllukragapeysu og vesti, með buxum, skóm og auðvitað hvítum hönskum og hatt. Hann er klaufalegur og virðist vera frekar heimskur en hann er klár og mjög góðhjartaður, hann er bara frekar óheppinn.

Í dag er persónan best þekkt sem Guffi, en áður en það nafn varð til var hann þekktur sem *Dippy Dawg* og í kringum 1950 var hann kallaður *George Geef*, eða G.G og gefið í skyn að Guffi væri bara gælunafn.

## Ferill
Guffi kom fyrst fram í teiknimyndinni *Mickey's Revue* árið 1932 og var eftir það í aukahlutverki í myndum um Mikka og Andrés. 1939 var hann þó í aðalhlutverkið í nokkrum stuttum teiknimyndaseríum sem urðu mjög vinsælar. Til að byrja með var hann aðeins í sjónvarpi og teiknimyndasögum en árið 1983 fékk hann í fyrsta skipti í teiknimynd í fullri lengd, *Mickey's Christmas Carol*. 

Árið 1995 fékk Guffi sína eigin kvikmynd, *A Goofy Movie*á íslensku, *Guffagrín*. Guffi hefur verið mikið í sjónvarpsþáttum, eins og *Goof Troop* (1992-1993), *House of Mouse* (2001-2003) og *Mickey Mouse Clubhouse* (2006-2016). Guffi á son sem heitir Max og hefur hann verið með honum í sjónvarpsþáttunum *Goof Troops*, *A Goffy Movie* og *An Extremely Goofy Movie*.
Flikk-flakk

**Flikk-flakk** er þriðja breiðskífa Siggu Beinteins.

## Lagalisti
# Í larí lei (3:26)
# Pálína með prikið (2:16)
# Varði (feat. Diljá Mist) (3:03)
# Ævintýralestin (2:52)
# Ýkjuvísur (2:58)
# Talnalagið (2:15)
# Agadú (3:09)
# Stafalagið (3:36)
# Hókí pókí (2:47)
# Fyrstu sporin (3:33)
# Sofðu (3:39)
BAFTA

**Breska kvikmynda og sjónvarpsþátta-akademían** (enska: **The British Academy of Film and Television Arts**), betur þekkt sem **BAFTA**, er góðgerðarstofnun í Bretlandi sem heldur árlega verðlaunahátíð sem veitir verðlaun fyrir árangur í kvikmyndum, sjónvarpi, teiknimyndum og tölvuleikjum. Akademían var stofnuð árið 1947 af David Lean, Alexander Korda, Carol Reed, Laurence Olivier, Michael Powell, Emeric Pressburger, Roger Manvell og öðrum frægum aðilum í breska kvikmyndaiðnaðinum. Árið 1958 sameinaðist hún *Samtökum sjónvarpsframleiðenda og leikstjóra*. Verðlaunin eru löguð eins og leikhúsgríma sem var hönnuð af bandaríska myndhöggvaranum Mitzi Cunliffe.   

## Verðlaunaflokkar

### Bresku kvikmyndaverðlaunin
* BAFTA-verðlaunin fyrir bestu kvikmynd: síðan 1948
* BAFTA-verðlaunin fyrir bestu bresku kvikmynd: 1948–1968, 1992–í dag
* BAFTA-verðlaun fyrir bestu kvikmynd sem er ekki á ensku: síðan 1983

### Bresku sjónvarpsþáttaverðlaunin

* Besti staki drama-þáttur
* Besta mini-þáttaröð

## Heimildir
Screen Actors Guild-verðlaunin

**Screen Actors Guild verðlaun** (skammstafað sem **SAG verðlaun**) er viðurkenning gefin af Screen Actors Guild til þess að bera kennsli á framúrskarandi frammistöður í kvikmyndum og sjónvarpi. Verðlaunagripurinn er stytta af nöktum manni sem heldur á tveimur grímum. Styttan er fjörutíu sentimetrar og er fimm kíló og steypt í bronsi. SAG verðlaunin hafa verið ein af stærstu verðlaunahátíðum í Hollywood síðan þau hófu göngu sína árið 1995. Tilnefningar koma frá 4200 meðlimum Screen Actors Guild sem valdir eru af handahófi en allir 120.000 meðlimir mega kjósa sigurvegara.
AFI-verðlaunin

**AFI-verðlaunin** eru verðlaun veitt árlega af bandarísku kvikmynda-akademíunni vegna framlags tíu framúrskarandi kvikmynda, sjónvarpsþátta, leikara og leikkvenna til samfélagsins. Tveir kviðdómar 13 meðlimum sem innihalda listamenn og gagnrýnendu velja sigurvegarana.
Handknattleiksárið 1998-99

**Handknattleiksárið 1998-99** var keppnistímabilið í íslenskum handknattleik sem hófst haustið 1998 og lauk vorið 1999. Afturelding varð Íslandsmeistari í karlaflokki og Stjörnustúlkur í kvennaflokki.

## Karlaflokkur
### Nissan Deildin

#### Úrslitakeppni Nissandeildar
*8-liða úrslit*
* Afturelding - HK 21:18
* HK - Afturelding 23:21
* Afturelding - HK 22:21
*  sigraði í einvíginu, 2:1

* ÍBV - Haukar 30:25
* Haukar - ÍBV 33:24
* ÍBV - Haukar 29:34
*  sigruðu í einvíginu, 2:1

* Stjarnan - FH 31:23
* FH - Stjarnan 28:26
* Stjarnan - FH 18:23
*  sigraði í einvíginu, 2:1

* Fram - KA 25:24 (e. framlengingu)
* KA - Fram 29:30
*  sigraði í einvíginu, 2:0

*Undanúrslit*
* Afturelding - Haukar 32:30
* Haukar - Afturelding 27:26
* Afturelding - Haukar 30:22
*  sigraði í einvíginu, 2:1

* Fram - FH 22:25
* FH - Fram 23:25
* Fram - FH 18:22
*  sigraði í einvíginu, 2:1

*Úrslit*
* Afturelding - FH 31:23
* FH - Afturelding 27:22
* Afturelding - FH 26:23
* FH - Afturelding 23:25
*  sigraði í einvíginu, 3:1

### 1.  deild
Víkingur sigraði í 2. deild og fór upp í 1. deild ásamt Fylki. Keppt var í átta liða deild með þrefaldri umferð.

### [[2. deild karla í handknattleik|2. deild]]

### Bikarkeppni HSÍ
Afturelding sigraði í bikarkeppninni eftir úrslitaleik gegn FH.

*8-liða úrslit*
* Völsungur - FH 17:32
* Valur (b-lið) – Fram 22:25
* Afturelding - ÍBV 27:26
* Grótta/KR – KA 25:23

*Undanúrslit*
* Afturelding – Fram 25:22
* Grótta/KR – FH 22:24

*Úrslit*
* Afturelding - FH 21:16
### Evrópukeppni
Ekkert íslenskt félag tók þátt í Evrópukeppni í karlaflokki þetta ár

## Kvennaflokkur
### 1. deild kvenna
Stjörnustúlkur urðu Íslandsmeistarar í meistaraflokki kvenna. Keppt var í einni tíu liða deild með tvöfaldri umferð. Átta efstu liðin fóru í úrslitakeppni með útsláttarfyrirkomulagi.

#### Úrslitakeppni 1. deildar
*8-liða úrslit*
* Fram - ÍBV 30:23
* ÍBV - Fram 32:22
* Fram - ÍBV 19:15
*  sigraði í einvíginu, 2:1

* Víkingur - FH 18:20
* FH - Víkingur 20:16
*  sigraði í einvíginu, 2:0

* Valur - Haukar 21:18
* Haukar - Valur 16:19
*  sigraði í einvíginu, 2:0

* Stjarnan - Grótta/KR 24:22
* Grótta/KR - Stjarnan 17:24
*  sigraði í einvíginu, 2:0

*Undanúrslit*
* Stjarnan - Valur 18:17
* Valur - Stjarnan 20:24
*  sigraði í einvíginu, 2:0

* Fram - FH 22:21
* FH - Fram 27:17
* Fram - FH 24:26
*  sigraði í einvíginu, 2:1

*Úrslit*
* Stjarnan - FH 20:19
* FH - Stjarnan 31:32
* Stjarnan - FH 34:25
*  sigraði í einvíginu, 3:0

### 2. deild kvenna
Þrátt fyrir nafnið var 2. deild í raun keppni B-liða.

### Bikarkeppni HSÍ
Framstúlkur sigruðu í bikarkeppninni eftir úrslitaleik gegn Haukum.

*1. umferð*
* FH – Valur 21:18
* Víkingur - ÍR

*8-liða úrslit*
* Fram – Grótta/KR 28:25
* Stjarnan – Haukar 16:25
* FH – Víkingur 29:24
* ÍBV – KA 20:15

*Undanúrslit*
* FH - Haukar 30:31
* ÍBV - Fram 17:21

*Úrslit*
* Fram - Haukar 17:16

### Evrópukeppni
Ekkert íslenskt félag tók þátt í Evrópukeppni í kvennaflokki þetta ár
Handknattleiksárið 2006-07

**Handknattleiksárið 2006-07** var keppnistímabilið í íslenskum handknattleik sem hófst haustið 2006 og lauk vorið 2007. Valsmenn urðu Íslandsmeistarar í karlaflokki og Stjörnustúlkur í kvennaflokki.
## Karlaflokkur
### Úrvalsdeild
Valsmenn urðu Íslandsmeistarar í meistaraflokki karla. Keppt var í átta liða deild með þrefaldri umferð.

Fylkir og ÍR féllu niður um deild.

### 1. deild
Afturelding sigraði í 1. deild og fór upp í úrvalsdeild ásamt ÍBV. Keppt var í átta liða deild með þrefaldri umferð.

### Deildarbikarkeppni HSÍ
HK vann deildarbikarkeppnina sem fram fór að Íslandsmóti loknu með þátttöku fjögurra efstu liðanna.
### Bikarkeppni HSÍ
Stjarnan sigraði í bikarkeppninni eftir úrslitaleik gegn Fram.

*Undanúrslit*
* Stjarnan - ÍR 27:24
* Haukar - Fram 30:37

*Úrslit*
* Stjarnan - Fram 17:27

### Evrópukeppni
Fjögur íslenskt félög sendu lið til þátttöku í Evrópukeppni í kvennaflokki: Fram, Stjarnan, Haukar og Fylkir.
#### Evrópukeppni meistaraliða
Framarar kepptu í Evrópukeppni meistaraliða og hófu leik í riðlakeppni 32 liða.

*32-liða úrslit*

Keppt var í átta fjögurra liða riðlum, með tvöfaldri umferð.

#### Evrópukeppni bikarhafa
Stjörnumenn tóku þátt í Evrópukeppni bikarhafa en féllu naumlega út strax í fyrstu umferð.

*1. umferð*
* Madvescak Zagreb, Króatíu - Stjarnan 36:29
* Stjarnan - Madvescak Zagreb 28:22

#### Evrópukeppni félagsliða
Haukar tóku þátt í Evrópukeppni félagsliða en féllu út í annarri umferð.

*1. umferð*
* Conversano, Ítalíu - Haukar 32:31
* Haukar - Conversano 28:26

*2. umferð*
* Paris Handball, Frakklandi - Haukar 34:24
* Haukar - Paris Handball - Haukar 19:29

#### Áskorendakeppni Evrópu
Fylkir tók þátt í Evrópukeppni í fyrsta sinn, en komst ekki upp úr fyrstu umferð.

*1. umferð*
* St. Ottmar, Sviss - Fylkir 30:29 & 30:29
(báðir leikir fóru fram ytra)

## Kvennaflokkur
### 1.  deild
Stjarnan varð Íslandsmeistari í meistaraflokki kvenna. Keppt var í níu liða deild með þrefaldri umferð.

### Deildarbikarkeppni HSÍ
Stjarnan vann deildarbikarkeppnina sem fram fór að Íslandsmóti loknu með þátttöku fjögurra efstu liðanna.
### Bikarkeppni HSÍ
Haukastúlkur sigruðu í bikarkeppninni eftir úrslitaleik gegn Gróttu. Tólf lið tóku þátt í mótinu

*1. umferð*
* Haukar b-lið - Fjölnir 18:21
* Grótta - Fram 28:15
* Stjarnan - HK 38:25
* FH - Akureyri 25:16

*8-liða úrslit*
* Valur - FH 33:22
* Stjarnan b-lið - ÍBV 23:25
* Haukar - Stjarnan 24:23
* Fjölnir - Grótta 11:34

*Undanúrslit*
* ÍBV - Grótta 28:29
* Haukar - Valur 25:18

*Úrslit*
* Haukar - Grótta 26:22

### Evrópukeppni
Eitt íslenskt félag sendi lið til þátttöku í Evrópukeppni í kvennaflokki, Haukar.

#### Evrópukeppni bikarhafa
Haukar kepptu í Evrópukeppni bikarhafa, en félul út í fyrstu umferð.

*1. umferð*
* Haukar - Cornexi Alcoa-HSB Holding, Ungverjalandi 26:31
* Cornexi Alcoa-HSB Holding - Haukar 22:22
Ewan McGregor

**Ewan McGregor** (fæddur 31. mars 1971) er skoskur leikari. Hann er best þekktur sem heróín-fíkillinn Mark Renton í mynd Danny Boyles *[[Trainspotting]]*, Obi-Wan Kenobi í þremur Star Wars myndum og sem skáldið Christian í söngleiknum Moulin Rouge! McGregor hlaut mikla hylli gagnrýnenda þegar hann fór með aðalhlutverk í söngleiknum Gæjar og Píur í London frá 2005 til 2007. 

## Æviágrip
McGregor fæddist þann 31. Mars árið 1971 í Perth, Skottlandi. Foreldrar hans Carol Diane og James Charles Stewart „Jim“ McGregor voru kennarar og bróðir hans Colin var flugmaður í flughernum skotlands.
Handknattleiksárið 2010-11

**Handknattleiksárið 2010-11** var keppnistímabilið í íslenskum handknattleik sem hófst haustið 2010 og lauk vorið 2011. FH-ingar urðu Íslandsmeistarar í karlaflokki og Valskonur í kvennaflokki.

## Karlaflokkur
### Úrvalsdeild
FH-ingar urðu Íslandsmeistarar í meistaraflokki karla. Keppt var í átta liða deild með þrefaldri umferð og úrslitakeppni fjögurra efstu liða.

Selfoss féll niður um deild. Afturelding fór í úrslitakeppni um laust sæti í úrvalsdeild.
### Úrslitakeppni úrvalsdeildar
*Undanúrslit*
* Akureyri - HK 26:24
* HK - Akureyri 31:23
* Akureyri - HK 28:25
*  sigraði í einvíginu 2:1
* FH - Fram 29:22
* Fram - FH 27:26
* FH - Fram 32:21
*  sigraði í einvíginu 2:1
*Úrslit*
* Akureyri - FH 21:22
* FH - Akureyri 28:26
* Akureyri - FH 23:22
* FH - Akureyri 28:24
*  sigraði í einvíginu 3:1

### Bikarkeppni HSÍ
Valur sigraði í bikarkeppninni eftir úrslitaleik gegn Akureyri.

*Undanúrslit*
* Valur - Fram 33:31
* Akureyri - FH 23:20

*Úrslit*
* Valur - Akureyri 26:24

## Kvennaflokkur
### Úrvalsdeild
Valsstúlkur urðu Íslandsmeistarar í meistaraflokki kvenna. Keppt var í tíu liða deild með tvöfaldri umferð. Því næst tók við úrslitakeppni fjögurra efstu liða.

#### Úrslitakeppni
*Undanúrslit*
* Valur - Fylkir 31:19
* Fylkir - Valur 20:28
*  sigraði í einvíginu 2:0
* Fram - Stjarnan 38:30
* Stjarnan - Fram 21:22
*  sigraði í einvíginu 2:0
*Úrslit*
* Valur - Fram 24:20
* Fram - Valur 19:20
* Valur - Fram 37:35
*  sigraði í einvíginu 3:0

### Bikarkeppni HSÍ
Fram sigraði í bikarkeppninni eftir úrslitaleik gegn Val, annað árið í röð.

*Undanúrslit*
* Fylkir - Valur 15:25
* Fram - HK 32:25

*Úrslit*
* Fram - Valur 25:22
People

***People*** (upprunalega kallað *People Weekly*) er bandarískt slúðurblað sem gefið er út vikulega af Time Inc. Um það bil helmingur blaðsins eru greinar um frægt fólk og hinn helmingurinn inniheldur áhugaverðar sögur af venjulegu fólki. Vefsíða blaðsins (People.com) fjallar bara um sögur af stjörnum. Blaðið ku vera best þekkt fyrir árlegu tölublöð sín sem útnefna „Fallegasta fólk í heimi“, „Best klæddu stjörnurnar“ og „Kynþokkafyllsti maður á lífi“. Fyrsta tölublaðið var gefið út þann 4. mars 1974 og voru þá viðtöl við Miu Farrow, Gloriu Vanderbilt, Alexandr Solzhenitzyn og eiginkonur týndra hermanna í Víetnamstríðinu. 

## Tenglar
* Vefur tímaritsins
NCIS (8. þáttaröð)

Áttunda þáttaröðin af ***[[NCIS]]*** var frumsýnd 21. september 2010 og sýndir voru 24 þættir.  

## Aðalleikarar
* Mark Harmon sem Leroy Jethro Gibbs
* Michael Weatherly sem Anthony *Tony* DiNozzo
* Cote de Pablo sem Ziva David
* Sean Murray sem Timothy McGee
* Pauley Perrette sem Abigail *Abby* Sciuto
* David McCallum sem Donald *Ducky* Mallard
* Rocky Carroll sem Leon Vance
* Brian Dietzen sem Jimmy Palmer

## Aukaleikarar
* Muse Watson sem Mike Franks
* Ralph Waite sem Jackson Gibbs
* Joe Spano sem FBI alríkisfulltrúinn Tobias Fornell
* Robert Wagner sem Anthony DiNozzo Sr.
* Michael Nouri sem Eli David, yfirmaður Mossad
* Diane Neal sem Abigail Borin
*Matt Craven sem Clayton Jarvis, yfirmaður sjóhersins

## Þættir

## Heimild
* 
* 
* http://www.cbs.com/shows/ncis/ Heimasíða NCIS á CBS sjónvarpsstöðinni
Dieter Roth

**Dieter Roth** (21. apríl 1930 – 5. júní 1998) var myndlistarmaður af þýskum og svissneskum ættum. Roth var búsettur á Íslandi  um árabil. Hann er þekktur fyrir bókverk sín og myndverk gerð úr rotnandi mat. 

## Dieter Roth Akademían
Samstarfsmenn og vinir Dieter Roth hafa frá árinu 2000 haldið árlega ráðstefnu sem „Dieter Roth Akademían“. 

## Tenglar
* Bókverkið í listsköpun Dieter Roths (Elín Þórhallsdóttir, 2009)
* Dieter Roth (minningargrein 20. júní 1998)
* Dieter Roth Akademían
Listi yfir CSI: Crime Scene Investigation (11. þáttaröð)

Ellefta þáttaröðin af ****** var frumsýnd 23. september 2010 og sýndir voru 22 þættir.  

## Aðalleikarar
* Laurence Fishburne sem Raymond Langston
* Marg Helgenberger sem Catherine Willows
* George Eads sem Nick Stokes
* Jorja Fox sem Sara Sidle
* Eric Szmanda sem Greg Sanders
* Robert David Hall sem Dr. Alan Robbins
* Wallace Langham sem David Hodges
* David Berman sem Jim Brass

## Aukaleikarar
* Archie Kao sem Archie Johnson (öll serían)
* Sheeri Rappaport sem Mandy Webster (öll serían)
* Jon Wellner sem Henry Andrews (öll serían)
* Marc Vann sem Conrad Ecklie (öll serían)
* Alex Carter sem Lou Vartann (öll serían)
* Katee Sackhoff sem Frankie Reed (öll serían)
* Elisabeth Harnois sem Morgan Brody (þáttur 21)
* Louise Lombard sem Sofia Curtis (þáttur 20)
* William Petersen sem Gil Grissom (þáttur 13, óskráður á lista)
* Liz Vassey sem Wendy Simms (þáttur 2)

## Þættir

## Heimild
* 
* 
* Heimasíða CSI: Crime Scene Investigation á CBS sjónvarpsstöðinni
Farrelly-bræðurnir

**Peter John Farrelly** (fæddur 17. desember 1956) og **Robert Leo „Bobby“ Farrelly, Jr.** (fæddur 17. júní 1958), betur þekktir sem **Farrelly-bræðurnir**, eru bandarískir handritshöfundar og leikstjórar sem hafa framleitt tíu myndir saman, þar á meðal *[[There's Something About Mary]]*, *[[Dumb and Dumber]]*, *[[Me, Myself & Irene]]* og *[[Hall Pass]]*. 

Bræðurnir eru frá Cumberland í Rhode Island og flestar myndir þeirra gerast í því fylki eða annars staðar í Nýja Englandi. Íþróttir koma mikið við sögu í mörgum myndum þeirra og ráða þeir oft fræga íþróttamenn í cameo-hlutverk. Þeir hafa fengið bæði gagnrýni og hrós fyrir notkun sína á fötluðum einstaklingum í sumum myndanna. Oft eru fötluðu persónurnar þeirra bráðklárar á meðan að þeir hraustu eru heimskir. Í þremur af myndum þeirra, (*There's Something About Mary*, *Dumb and Dumber* og *[[Shallow Hal]]*), hefur aðalkvenpersónan kallast Mary en móðir bræðranna heitir Mariann.
Listi yfir CSI:Miami (9. þáttaröð)

Níunda þáttaröðin af ****** var frumsýnd 3.október 2010 og sýndir voru 22 þættir. 

## Fróðleikur
Þátturinn *Happy Birthday* er 200 þátturinn sem tekinn var upp. 

## Aðalleikarar
* David Caruso sem Horatio Caine
* Emily Procter sem Calleigh Duquesne
* Jonathan Togo sem Ryan Wolfe
* Rex Linn sem Frank Tripp
* Eva LaRue sem Natalia Boa Vista
* Omar Benson Miller sem Walter Simmons
* Adam Rodríguez sem Eric Delko

## Aukaleikarar
* Christian Clemenson sem Dr. Tom Loman (öll serían)
* Eddie Cibrian sem Jesse Cardoza (þáttur 1, sem sérstakur gestaleikari)

## Þættir

## Heimild
* 
* 
* Heimasíða CSI: Miami á CBS sjónvarpsstöðinni
Vetrarferðin

**Vetrarferðin** (Vetrarferðin (Winterreise) er ljóðaflokkur eftir Franz Schubert við ljóð Wilhelms Müller. Vetrarferðin er í tveimur hlutum, með tólf kvæðum í hvorum hluta og segir sögu af ungum manni, óendurgoldinni ást hans og ferðalagi hans að vetri.

## Kvæðin
# „Gute Nacht“ (Fremd bin ich eingezogen) D 911,1 d-moll
# „Die Wetterfahne“ (Der Wind spielt mit der Wetterfahne) D 911,2 a-moll
# „Gefror’ne Thränen“ (Gefror’ne Tropfen fallen) D 911,3 f-moll
# „Erstarrung“ (Ich such’ im Schnee vergebens) D 911,4 c-moll
# „Der Lindenbaum“ (Am Brunnen vor dem Thore) D 911,5 E-dur
# „Wasserfluth“ (Manche Thrän’ aus meinen Augen) D 911,6 e-moll
# „Auf dem Flusse“ (Der du so lustig rauschtest) D 911,7 e-moll
# „Rückblick“ (Es brennt mir unter beiden Sohlen) D 911,8 g-moll
# „Irrlicht“ (In die tiefsten Felsengründe) D 911,9 h-moll
# „Rast“ (Nun merk’ ich erst, wie müd’ ich bin) D 911,10 c-moll
# „Frühlingstraum“ (Ich träumte von bunten Blumen) D 911,11 A-dur
# „Einsamkeit“ (Wie eine trübe Wolke) D 911,12 h-moll
# „Die Post“ (Von der Straße her ein Posthorn klingt) D 911,13 Ess-dur
# „Der greise Kopf“ (Der Reif hat einen weißen Schein) D 911,14 c-moll
# „Die Krähe“ (Eine Krähe war mit mir) D 911,15 c-moll
# „Letzte Hoffnung“ (Hie und da ist an den Bäumen) D 911,16 Ess-dur
# „Im Dorfe“ (Es bellen die Hunde, es rasseln die Ketten) D 911,17 D-dur
# „Der stürmische Morgen" (Wie hat der Sturm zerrissen) D 911,18 d-moll
# „Täuschung“ (Ein Licht tanzt freundlich vor mir her) D 911,19 A-dur
# „Der Wegweiser“ (Was vermeid’ ich denn die Wege) D 911,20 g-moll
# „Das Wirtshaus“ (Auf einen Todtenacker) D 911,21 F-dur
# „Muth!“ (Fliegt der Schnee mir in’s Gesicht) D 911,22 g-moll
# „Die Nebensonnen“ (Drei Sonnen sah ich am Himmel steh'n) D 911,23 A-dur
# „Der Leiermann“ (Drüben hinterm Dorfe) D 911,24 a-moll

## Link
* Franz Peter Schubert (1797 -1828) - Winterreise Op 89, D. 911
Míkhaíl Bakúnín

**Míkhaíl Aleksandrovítsj Bakúnín** (30. maí 1814 – 1. júlí 1876) var rússneskur stjórnleysingi.

## Tilvísanir
Kí-kvaðratsdreifing

**Kí-kvaðratsdreifing**, (einnig **kí-í-öðru dreifing**, 
**kí-í-öðru-dreifing** eða **[[Kí|<span style="font-family:serif">''χ''</span>]]²-dreifing**) er í tölfræði og líkindafræði dreifing ferningasummu óháðra hendinga með staðlaða normaldreifingu.

## Sjá einnig
* Normaldreifing

## Tilvísanir
Wikitravel

**Wikitravel** er ferðahandbók á netinu í eigu Internet Brands. 2003 var síðan stofnuð af Evan Prodromou og Michele Ann Jenkins í þeim tilgangi að búa til fjöltyngda handbók um áfangastaði heimsins. 2006 keypti Internet Brands vörumerkið og vefþjónana og setti upp auglýsingar á vefsvæðinu. Ákvörðunin varð til þess að margir notendur vefsvæðisins hættu og stofnuðu nýtt vefsvæði, Wikivoyage, sem er í eigu Wikimedia Foundation.

## Heimildir
Þyrnirós (ævintýri)

**Þyrnirós** (þýska *Dornröschen*, franska *La Belle au bois dormant*) er ævintýri sem er til í ýmsum útgáfum um allan heim. Hún kom fyrst á prenti undir heitinu „Sól, Tungl og Talía“ í þjóðsagnasafninu *Lo cunto de li cunti overo lo trattenemiento de peccerille* (*[[Fimmdægra]]*) eftir Giambattista Basile árið 1636. Charles Perrault endursagði söguna og gaf út í *Contes de ma Mère l'Oye* árið 1697. Enn eldri útgáfu er að finna í ensku riddarasögunni *[[Perceforest]]*. Sagan segir frá prinsessu sem stingur sig á töfrasnældu með þeim afleiðingum að hún sofnar og vaknar ekki aftur. Allir í höllinni sofna með henni. Eftir 100 ár kemur erlendur prins sem vekur hana og þau giftast í sögulok.
Vilmundur Jónsson

**Vilmundur Jónsson** (1889 – 1972) var landlæknir Íslands á árunum 1931 – 1959. Vilmundur lauk læknisnámi árið 1916 og starfaði á sjúkrahúsum í Svíþjóð og Danmörku í nokkur ár eftir það. Hann var héraðslæknir á Ísafirði 1919 – 1931. Vilmundur sat á Alþingi fyrir Alþýðuflokkinn í tvígang, 1931 – 1934 og 1937 – 1941. Hann fékkst við nýyrðasmíð og ritstörf og eftir hann liggja ýmis skrif, einkum um heilbrigðismál, en einnig æviminningar. Úrval úr verkum Vilmundar, *Með hug og orði*, kom út árið 1985. Vilmundur var gerður að heiðursdoktor við Háskóla Íslands árið 1959.
Ísöld 3: Risaeðlurnar rokka

**Ísöld 3: Risaeðlurnar rokka** (enska: *Ice Age: Dawn of the Dinosaurs*) er bandarísk gaman- og ævintýrateiknimynd frá árinu 2009. Myndin er framleidd af Blue Sky Studios og er dreifingaraðili 20th Century Fox. Myndin er framhaldsmynd af *[[Ísöld 2: Allt á floti]]* (2006) og sú þriðja í Ísaldar-kvikmyndaseríunni. Leikstjóri myndarinnar er Carlos Saldanha og aukaleikstjóri er Mike Thurmeier. Handritshöfundar eru Michael Berg, Peter Ackerman, Mike Reiss og Yoni Brenner og byggir handritið á sögu frá Jason Carter Eaton.
Hofsá

**Hofsá** getur átt við:

* Hofsá á Höfðaströnd.
* Hofsá á Skagaströnd.
* Hofsá í Álftafirði eystri.
* Hofsá í Hjaltadal.
* Hofsá í Loðmundarfirði.
* Hofsá í Svarfaðardal.
* Hofsá í Vesturdal.
* Hofsá í Vopnafirði.

* Bæinn Hofsá í Svarfaðardal.
Skömmtunarárin

**Skömmtunarárin** eða **haftaárin** var tímabil um miðja 20. öldina í íslenskri sögu, eftir seinni heimsstyrjöldina sem einkenndist af höftum og takmörkunum á inn- og útflutningi á vörum vegna mikils erlends gjaldeyrisskorts. Mjög dró úr höftunum á tímabili Viðreisnarstjórnarinnar, langs ríkisstjórnarsamstarfs Sjálfstæðisflokksins og Alþýðuflokksins frá 1959-71.

## Heimildir
*
Bustarfell

**Bustarfell** er friðlýstur torfbær í Hofsárdal, Vopnafirði og hýsir minjasafn. Hann er fornt höfuðból og ein stærsta jörð í Vopnafirði. Sama ættin hefur búið á jörð­inni  í tæplega 500 ár, eða frá 1532. Torfbærinn sem nú stendur er að stofni til mjög gamall, hlutar hans standa enn frá því bærinn var endurbyggður eftir mikinn bruna 1770, en framhlið bæjarins með burstunum var byggður um miðja 19. öld. Burstabærinn hefur verið í vörslu Þjóðminjasafns Íslands frá 1943 og var gerður að minjasafn 1982.

Í Burstarfelli var hjáleigan Brunahvammur sem var lengst af í eigu Bustarfellsbænda. Brunahvammur er heiðarbýli og í 340 metra hæð yfir sjávarmáli. Jörðin þótti góð til búskapar að fornu lagi en nokkuð mannfrek til heyskapar og fjárgæslu. Þá þótti torfrista léleg og mór var enginn. Erla skáldkona bjó á Brunahvammi og sonur hennar Þorsteinn Valdimarsson sem einnig var skáld, fæddist þar 1918. Brunahvammur lagðist í eyði 1945. 

## Tenglar
*bustarfell.is
SÍA

**Samband íslenskra auglýsingastofa** (SÍA) eru samtök sjö af stærstu auglýsingastofum landsins auk einnar birtingastofu. SÍA starfar sem málsvari og fulltrúi þessara fyrirtækja í öllum helstu sameiginlegu hagsmunamálum þeirra. 

Stjórn SÍA 2011  skipa:

* Ragnar Gunnarsson framkv.stj. Fíton, formaður
* Valgeir Magnússon framkv.stj. Pipar\TBWA
* Hjalti Jónsson framkv.stj. Íslensku auglýsingastofunnar.

## Tilvísanir
Listi yfir CSI:NY (7. þáttaröð)

Sjöunda þáttaröðin af ****** var frumsýnd 24. september 2010 og sýndir voru 22 þættir. Leikkonan Melina Kanakaredes hættir sem Stella Bonasera en leikkonan Sela Ward kemur í staðinn sem CSI Jo Danville. 

## Fróðleikur
Tveir tímamótaþættir voru sýndir í þessari þáttaröð: 150. þátturinn *Shop Till You Drop* og 155. þátturinn *Vigilante*.

## Aðalleikarar
* Gary Sinise sem Mac Taylor
* Sela Ward sem Jo Danville
* Carmine Giovinazzo sem Danny Messer
* Anna Belknap sem Lindsay Monroe
* Robert Joy sem Sid Hammerback
* A.J. Buckley sem Adam Ross
* Hill Harper sem Sheldon Hawkes
* Eddie Cahill sem Don Flack

## Þættir

## Heimild
* 
* 
* http://www.cbs.com/shows/csi_ny/ Heimasíða CSI: NY á CBS sjónvarpsstöðinni
* http://www.csifiles.com/episodes/newyork/#season7 Sjöunda þáttaröðin af CSI: NY á CSIFiles heimasíðunni
Persaflóastríðið (1991)

**Persaflóastríðið** var stríð háð á milli bandalags sambandsþjóða sameinuðu þjóðanna með Bandaríkin í fararbroddi og Íraks sem stóð frá 2. ágúst 1990 til 28. febrúar 1991. Stríðið var háð sem svar við innrás Íraks í Kúveit. 

Flóabardagi var háður í Kúveit og Írak í janúar og febrúar 1991. Upphaf þessa skamma stríðs var innrás Íraka í Kúveit undir stjórn Saddams Hussein á þeim forsendum að Kúveit væri sögulegur hluti Íraks og Kúveitar væru að stela olíu af umdeildu olíusvæði við landamærin. Tilgangurinn var augljóslega að ná valdi yfir olíubirgðum Kúveit. Herafli Kúveit stóðst Írökum ekki snúning og landið var sett undir harðhenta setuliðsstjórn. Írak innlimaði Kúveit opinberlega 8. ágúst. Á tímabilinu ágúst til nóvember samþykkti öryggisráð Sameinuðu þjóðanna fjölda ályktana, sem náðu hámarki í kröfunni um brottför Íraka frá Kúveit fyrir 15. janúar 1991. Fjölþjóðlegur her á vegum Sameinuðu þjóðanna, alls 500 þúsund manna land-, sjó- og flugher var kvaddur saman gegn 540 þúsund manna her Íraka. Fjölþjóðlegi herinn var aðallega frá Bandaríkjunum, Sádi-Arabíu, Bretlandi, Egyptalandi, Sýrlandi og Frakklandi. Hernaðaraðgerðin var kölluð „Eyðimerkurskjöldur“ og var ætlað að hindra frekari árásir á Sádi-Arabíu.

## Neðanmálsgreinar


## Tilvísanir